
295. Ίδρυση Ενορίας του Ιερού'Ενοριακού Ναού Εσταυρωμένου 
Κολοκυνθούς Αθηνών της Ιεράς Αρχιεπισκοπής Αθηνών. 1 

296. Απονομή τιμητικών διακρίσεων σε αποστρατευόμενους ανώ¬ 

τατους αξιωματικούς της Ελληνικής Αστυνομίας και του Πυ¬ 
ροσβεστικού Σώματος.'.. 2 

297. Κατάργηση του Πυροσβεστικού Σταθμού Γ’ Τάξης του Δήμου 

Θεσπρωτικού και ίδρυση Πυροσβεστικού Σταθμού Γ’ Τάξης 
στο Δήμο Φιλιππιάδας... 3 

298. Τροποποίηση του με αριθμό 378/87 Προεδρικού Διατάγμα¬ 


τος «Όργανα που αποφασίζουν ή γνωμοδοτούν και ειδικές 
ρυθμίσεις σε θέματα έργων που εκτελούνται από τις Υπηρε¬ 
σίες του Υπουργείου Εθνικής Άμυνας και τα Νομικά Πρό¬ 
σωπα Δημοσίου Δικαίου, τα οποία εποπτεύονται απ’ αυτό» 
(ΦΕΚ Ά 168). 4 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

105. Παραχώρηση, κατά χρήση, στο Ταμείο Εθνικής Άμυνάς 
_ . (Τ.ΕΘ.Αγ),- κοινόχρηστης έκτασης 284.821 τ.μ. του αγρό- ' 


κτήματος Ζυγού Ν. Ξάνθης... 5 

108. Συμπλήρωση, της Πράξης του Υπουργικού Συμβουλίου αριθ. 
100/22.8.1990 «Σύσταση Επιτροπής από Γενικούς Γραμ¬ 
ματείς Υπουργείων για την επίλυση των προβλημάτων που 
αντιμετωπίζουν τα άτομα με ειδικές ανάγκες. 6 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

Ίδρυση Ενορίας του Ιερού Ενοριακού Ναού Εσταυρωμένου Κολοκυν¬ 
θούς Αθηνών της Ιεράς Αρχιεπισκοπής Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 36 παραγρ. 2 του Ν. 590/77 «Περί καταστατικού χάρ¬ 
του της Εκκλησίας της Ελλάδος» (Α 146) σε συνδυασμό με τα άρθρα 2 
και 3 του αριθμ. 8/80 κανονισμού της Ιεράς Συνόδου της Εκκλησίας 
της Ελλάδος «Περί Ιερών Ναών και Ενοριών» (Α1). 

2. Τη σύμφωνη γνώμη του Μητροπολιτικού Συμβουλίου της Ιεράς 
Αρνιεπισκοπής Αθηνών που περιλαμβάνεται στο απόσπασμα της απο 
18.5.1990.πράξεώς του. 

3. Την υπ’ αριθμ. 289/1990 γνωμοδότηση του Δημοτικού Συμβου¬ 
λίου του Δήμου Αθηναίων. 

4. Την αριθμ. 317/1990 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας και Θρησκευμά¬ 
των, αποφασίζουμε: 


Άρθρο μόνο 

Ιδρύεται Ενορία του Ιερού Ναού Εσταυρωμένου Κολοκυνθούς Αθη¬ 
νών της Ιεράς Αρχιεπισκοπής Αθηνών. 

Στον Υπουργό Εθνικής Παιδείας κάι Θρησκευμάτων αναθέτουμε τη 
δημοσίευση και εκτέλεση του παρόντος Προεδρικού Διατάγματος. 

Αθήνα, 6 Σεπτεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΒΑΣΙΛΕΙΟΣ ΚΟΝΤΟΓΙΑΝΝΟΠΟΥΛΟΣ 

Απονομή τιμητικών διακρίσεων σε αποστρατευομένους ανωτάτους αξι¬ 
ωματικούς^της Ελληνικής Αστυνομίας και του Πυροσβεστικού Σώ¬ 
ματος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παράγραφος 1, εδάφ. στ’ του Ν. 
1481/1984 (ΦΕΚ Α' 152) «Οργανισμός Υπουργείου Δημόσιας Τά¬ 
ξης», όπως αντικαταστάθηκε με την παράγραφο 1 του άρθρου 1 του Ν. 
1590/1986 (ΦΕΚ Α' -49). 

2. Τη διάταξη της παραγράφου 2 του άρθρου 1 τουΝ. 1590/1986. 

3. Τις διατάξεις τού Π.Δ. 137/1986 (ΦΕΚ Α' 51) «Συγκρότηση της 
Γ ενικής Γ ραμματείας Δημόσιας Τάξης σε Υπουργείο Δημόσιας Τάξης». 

4. Την υπ’ αριθ. 370/1.8.90 γνωμοδότηση του Συμβουλίου Επι¬ 
κράτειας ύστερα από πρόταση του Υπουργού Δημόσιας Τάξης, αποφα¬ 
σίζουμε: 

Άρθρο μόνο 

1. Οι Αντιστράτηγοι της Ελληνικής Αστυνομίας και οι Αρχηγοί του 
Πυροσβεστικού Σώματος που υπηρέτησαν σε οργανικές θέσεις του βαθ¬ 
μού τους τουλάχιστον επί τρίμηνο, διατηρούν τιμητικά τον τίτλο της θέ- 
σεώς τους και μετά την αποστρατεία τους, κατόπιν αποφάσεως του συμ¬ 
βουλίου το οποίο είναι αρμόδιο να τους αποστρατεύσει. Της ανωτέρω τι¬ 
μής απολαμβάνουν, με τις αυτές προϋποθέσεις και οι Υποστράτηγοι της 
Ελληνικής Αστυνομίας, εφόσον προήχθησαν σε Αντιστράτηγους εν απο¬ 
στρατεία. 

2. Η κατά 7 τα ανωτέρω διατήρηση του τιμητικού τίτλου μνημονεύεται 
στο προεδρικό διάταγμα της αποστρατείας τους. 

3. Οί διατηρούντες τον τίτλον του επιτίμου αξιωματικοί απολαμβά¬ 
νουν τα από το άρθρο 1 παρ. 1 του Β.Δ. 854/1969 (Α' - 282) προβλε- 
πόμενα προνόμια για τους αξιωματικούς των Ενόπλων Δυνάμεων. 

4. Οι προαναφερόμενοι αξιωματικοί στερούνται του απονεμηθέντος 
τίτλου του επιτίμου και των ειδικών προνομίων, εφόσον με απόφαση του 
συμβουλίου της παρ. 1 του παρόντος κριθεί ότι ασκούν εμπορικό ή βιο¬ 
ποριστικό επάγγελμα κατά τρόπο που δεν συμβιβάζεται με τις υποχρε- 

ώσεις οι οποίες απορρέουν από τον τίτλο τους ή χαταδιχασθούν για πρά¬ 
ξεις που αντιβαίνουν στην τιμή χαι την αξιοπρέπεια. Η χατά τ’ ανωτέρω 
στέρηση του τίτλου ενεργείται με Π.Δ. που εχδίδεται με πρόταση του 
Υπουργού Δημόσιας Τάξης. 

5. Όσοι ανώτατοι Αξιωματιχοί εμπίπτουν στις πιο πάνω ρυθμίσεις 
χαι αποστρατεΰθηχαν προ της ισχύος του παρόντος διατάγματος, χα- 
θώς χαι εχείνοι που είχαν τον τίτλο του επιτίμου χαι αποστερήθηκαν αυ¬ 
τού με βάση τη διάταξη της παρ. 1 του άρθρου 46 του Ν. 671/1977 
(Α' - 236), εφόσον επιθυμούν να τους απονεμηθεί ο τίτλος αυτός υπο¬ 
βάλλουν στη Διεύθυνση Αστυνομικού Προσωπικού του Υπουργείου Δη¬ 
μόσιας Τάξης, εντός ανατρεπτικής προθεσμίας 60 ημερών από τη δη¬ 
μοσίευση του παρόντος, σχετιχή αίτηση, η οποία χρίνεται από τα χατά 
τ’ ανωτέρω αρμόδια συμβούλια. Για τους Αντιστράτηγους ή Αρχηγούς 
που αποστρατεύθηκαν τιριν από την έκδοσή του Ν. 1266/1982 (Α’ - 
81), αρμόδιο καθίσταται το συμβούλιο του πρώτου εδαφίου της παρ. 1 
του παρόντος διατάγματος. 

6. Δεν υπάγονται στις διατάξεις του παρόντος διατάγματος όσοι απέ¬ 
κτησαν βαθμούς χαι τίτλους για τους οποίους προβλέπεται η απονομή 
του τίτλου του επιτίμου χατά το χρονικό διάστημα από 21.4.1967 μέ¬ 
χρι 24.7.1974. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 6 Σεπτεμβρίου 1990 
-Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΙΩΑΝΝΗΣ ΒΑΣΙΛΕΙΑΔΗΣ 
- φ - 

Κατάργηση του Πυροσβεστικού Σταθμού Γ’ Τάξης του Δήμου θεσπρω- 
τικού και ίδρυση Πυροσβεστικού Σταθμού Γ’ Τάξης στο Δήμο Φιλιππιά- 
δας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



1. Τις διατάξεις: 

α. Του άρθρου 11 παράγραφος 1 περίπτωση α και β του Ν. 1481/ 
1984 «Οργανισμός Υπουργείου Δημόσιας Τάξης» (Α' 152), όπως αντι- 
καταστάθηκε το άρθρο αυτό με το άρθρο 1 παράγραφος 1 του Ν. 1590/ 
1986. 

β. Του άρθρου 1 παράγραφος 2 του Ν. 1590/1986 «Τροποποίηση 
διατάξεων του Ν. 1481/1984 «Οργανισμός Υπουργείου Δημόσιας Τά¬ 
ξης» και άλλες διατάξεις» (Α' 49). 

γ. Τις διατάξεις του Π.Δ. 137/1986 «Συγκρότηση της Γενικής 
Γραμματείας Δημόσιας Τάξης σε Υπουργείο Δημόσιας Τάξης» (Α' 51). 

2. Την 359/1990 γνωμοδότηση του Συμβουλίου της Επικράτειας, 
μετά από πρόταση του Υπουργού Δημόσιας Τάξης, αποφασίζουμε: 

Άρθρο Μόνο 

1. Καταργείται ο Πυροσβεστικός Σταθμός Γ' Τάξης που ιδρύθηκε με 
το Π.Δ. 358/1980 (Φ.Ε.Κ. 99 τ.Α' της 29.4.1980) και λειτουργεί 
στο Δήμο θεσπρωτικοΰ. 

2. Ιδρύεται ένας (1) Πυροσβεστικός Σταθμός Γ' Τάξης στο Δήμο Φι- 
λιππιάδας. 

Στον Υπουργό Δημόσιας Τάξης, αναθέτουμε τη δημοσίευση και εκτέ¬ 
λεση αυτού του Διατάγματος. 

Αθήνα, 6 Σεπτεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΙΩΑΝΝΗΣ ΒΑΣΙΛΕΙΑΔΗΣ 

Τροποποίηση του με αριθμό 378/87 Προεδρικού Διατάγματος «Όρ¬ 
γανα που αποφασίζουν ή γνωμοδοτούν και ειδικές ρυθμίσεις σε θέματα 
έργων που“εκτελούνται από τις Υπηρεσίες του Υπουργείου Εθνικής 
Άμυνας και τα Νομικά Πρόσωπα Δημοσίου Δικαίου, τα οποία εποπτεύ¬ 
ονται απ’ αυτό» (ΦΕΚ Α' 168). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπό«|>η: 

α. Τις διατάξεις της παρ. 3 του άρθρου 19 του ν. 1418/1984 «Δη¬ 
μόσια έργα και ρυθμίσεις συναφών θεμάτων» (ΦΕΚ Α* 23) 

β. Την αριθμ. 1019/20.4.1990 απόφαση του Πρωθυπουργού «Κα¬ 
θορισμός αρμοδιοτήτων Αναπληρωτή Υπουργού Εθνικής Αμύνης Αλε¬ 
ξάνδρου Παπαδάγγονα» (Β’ 286). 

γ. Την αριθ. Υ1052/2.5.1990 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Αχιλέα Καραμανλή» (Β' 311) όπως 
τροποποιήθηκε και συμπληρώθηκε με την αριθμ. Υ 1087/28.5.1990 
απόφαση (Β’ 334). 

δ. Την με αριθμό 680/1989 γνωμοδότηση του Συμβουλίου της Επι¬ 
κράτειας, με πρόταση των Αναπληρωτών Υπουργών Εθνικής Άμυνας 
και Περιβάλλοντος, Χωροταξίας και Δημοσίων Έργων, αποφασί¬ 
ζουμε: 

Άρθρο 1 

1. Σε περίπτωση α της παραγράφου 1 του άρθρου 3 του Π.Δ. 378/ 
1987 αντικαθίσταται ως ακολούθως: 

«α) Το Γενικό Επιτελείο Στρατού/Διεύθυνση Υποδομής». 

2. Η περίπτωση β της παραγράφου 2 του αυτού άρθρου 3 «αντικαθί¬ 
σταται ως ακολούθως: 

«β) Ναύσταθμοι Σαλαμίνας/Κρήτης ή άλλη Ναυτική Αρχή, εφόσον 
τους έχει εκχωρηθεί η αρμοδιότητα για την έκδοση διαταγής κατα¬ 
σκευής έργου». 

3. Η περίπτωση α της παραγράφου 3 του αυτού άρθρου 3 «αντικαθί¬ 
σταται ως ακολούθως: 

«α) Το Γενικό Επιτελείο Αεροπορίιας/Υπηρεσία Έργων Πολεμικής 
Αεροπορ'κας (ΥΠΕ/ΠΑ)». 

4. Η παράγραφος 4 του αυτού άρθρου 3 αντικαθίσταται ως «ακολού¬ 
θως: 

«4. α) Για τον ΑΟΟΑ, το Γενικό Επιτελείο Στρατού, β) για το Μετο¬ 
χικό Ταμείο Στρατού, το Ταμείο Εθνικής Άμυνιας, το Νοσηλευτικό 
Ίδρυμα Μετοχικού Ταμείου Στρατού και τη Λέσχη Αξιωματικών Ενό¬ 
πλων Δυνάμεων, ο Μείζων Σχηματισμός του Στρατού Ξηράς στην πε¬ 
ριοχή του οποίου εδρεύει το Ν.Π.Δ.Δ.». 

5. Η παράγραφος 7 του αυτού άρθρου 3 αντικαθίσταται ως (ακολού¬ 
θως: 

«Για τα λοιπά Ν.Π.Δ.Δ. που δεν αναφέρονται ρητά στο διάταγμα 
αυτό και υπάγονται στην εποπτεία του ΥΕΘΑ, ο Μείζων Σχηματισμός 
στην περιοχή του οποίου εδρεύει το Ν.Π.Δ.Δ., εφόσον η εποπτεία αυτού 
ασκείται μέσω ΓΕΣ, ή το αρμόδιο Γ ενικό Επιτελείο σε κάθε ιάλλη περί¬ 
πτωση». 

Άρθρο 2 

1. Οι παράγραφοι 1 και 2 του άρθρου 5 του αυτού ΠΔ 378/1987 
«αντικαθίσταται ως ακολούθως;* 

«1. Τεχνικά Συμβούλια είναι: 

α) Για το Στρατό Ξηράς: 

1. Το Τεχνικό Συμβούλιο Έργων Γενικού Επιτελείου Στρατού 
(ΤΣΕ/ΓΕΣ), το οποίο αποτελείται από το Διευθυντή Μηχανικού ΓΕΣ, 
ως Πρόεδρο, δύο «ανώτατους ή «ανώτερους Αξιωματικούς του Μηχοινι- 
κού και «άλλους δύο «ανώτερους Αξιωματικούς ή τεχνικούς υπ«αλλήλους 
κλάδου ΠΕ, ως μέλη, τα οποία ορίζονται με διαταγή του ΥΕΘΑ ή του 
οργάνου που έχει εξουσιοδοτηθεί γι’ αυτό. 

2. ·Τα Τεχνικά Συμβούλια Έργων των Σχηματισμών των περιπτώ¬ 
σεων β και δ της παραγράφου 1 του άρθρου 3 του παρόντος διατάγμα¬ 
τος αποτελούνται από ένα «ανώτατο ή ανώτερο Αξιωματικό του Μηχανι¬ 
κού, ως Πρόεδρο, δύο ανώτερους Αξιωματικούς του Μηχανικού και δύο 
ανώτερους Αξιωματικούς ή τεχνικούς υπιαλλήλους κλάδου ΠΕ, ως 
μέλη, που ορίζονται με διαταγή του ΥΕΘΑ, ή του οργάνου που έχει 
εξουσιοδοτηθεί γι’ αυτό. 

3. Το Τεχνικό Συμβούλιο Έργων της Στρατιωτικής Υπηρεσίιας Κα- 

τασκευής Έργων Ανασυγχροτήσεως (ΤΣΕ/ΣΥΚΕΑ), το οποίο αποτε¬ 
λείτε» από ένα ανώτατο ή ανώτερο Αξιωματικό του Μηχανικού, ως 
Πρόεδρο, δύο ανώτερους Αξιωματικούς του Μηχανικού και δύο ανώτε¬ 
ρους Αξιωματικούς ή τεχνικούς Υπαλλήλους κλάδου ΠΕ, ως μέλη, που 
ορίζονται με διαταγή του ΥΕΘΑ ή του οργάνου που έχει εξουσιοδοτηθεί 
γι’ αυτό. 

β) Για το Ναυτικό: 

1. Το Τεχνικό Συμβούλιο Έργων Γενικού Επιτελείου Ναυτικού, το 
όποιο αποτελείται από το Διευθυντή του Γ' Κλάδου του ΓΕΝ, ως Πρόε¬ 
δρο, το Διευθυντή Ναυτικών Έργων ΓΕΝ και τρεις ανώτατους ή ανώ¬ 
τερους Μηχανικούς Αξιωματικούς ή τεχνικούς υπαλλήλους κλάδου Πε 
της Διευθύνσεως Ναυτικών Έργων, ως μέλη, τα οποία ορίζονται με 
διαταγή του ΥΕΘΑ ή του οργάνου που έχει εξουσιοδοτηθεί γι αυτό. 

2. Τα Περιφερειακά Τεχνικά Συμβούλια Έργων των Ναυτικών Αρ¬ 
χών της περίπτωσης β της παραγράφου 2 του άρθρου 3 του παρόντος 
διατάγματος, τα οποία αποτελούνται από ένα ανώτατο ή ανώτερο Αξι¬ 
ωματικό της αντίστοιχης αρχής, ως Πρόεδρο, δύο ανώτερους Μηχανι¬ 
κούς Αξιωματικούς και δύο Μηχανικούς Αξιωματικούς ή τεχνικούς 
υπαλλήλους κλάδου ΠΕ των περιφερειακών γραφείων επίβλεψης της 
περιοχής, ως μέλη, που ορίζονται με διαταγή του ΥΕΘΑ ή του οργάνου 
που έχει εξουσιοδοτηθεί γι’ αυτό. 

γ) Για την Αεροπορία: 

1) Το Τεχνικό Συμβούλιο Έργων Αεροπορίας, το οποίο αποτελείται 
από ένα ανώτατο τεχνικό Αξιωματικό, ως Πρόεδρο, δύο (ανώτατους ή 
ανώτερους τεχνικούς Αξιωματικούς και άλλους δύο ανώτερους τεχνι¬ 
κούς Αξιωματικούς ή τεχνικούς υπαλλήλους του κλάδου ΠΕ, ως μέλη, 
που ορίζονται με διαταγή τυου ΥΕΘΑ ή του οργάνου που έγει εξου σιο- 
δοτηθεί γι’ αυτό. 

2) Τα Περιφερειακά Τεχνικά Συμβούλια Έργων των Αεροπορικών 
Αρχών της περίπτωσης γ της παραγράφου 3 του άρθρου 3 του παρό¬ 
ντος διατάγματος, τα οποία αποτελούνται από ένα ανώτατο ή ανώτερο 
τεχνικό Αξιωματικό της αντίστοιχης Αρχής, ως Πρόεδρο, δύο ανώτε¬ 
ρους τεχνικούς Αξιωματικούς και δύο τεχνικούς Αξιωματικούς ή τεχνι¬ 
κούς υπαλλήλους κλάδου ΠΕ, ως μέλη, που ορίζονται με διαταγή του 
ΥΕΘΑ ή του οργάνου που έχει εξουσιοδοτηθεί γι’ αυτό. 

3) Το ΤΣΕ της ΔΑΥ (ΤΣΕ/ΔΑΥ) που αποτελείται από ένα ανώτατο 
τεχνικό Αξιωματικό της, ως Πρόεδρο, το ΔΙευθυντή Εγκαταστάσεων/ 
Έργων της ΔΑΥ και τρεις ανώτερους τεχνικούς Αξιωματικούς μηχανι¬ 
κούς εγκαταστάσεων, ως μέλη, που ορίζονται με διαταγή του ΫΕΘΑ ή 
του οργάνου που έχει εξουσιοδοτηθεί γι’ αυτό. 

2. Τεχνικό Συμβούλιο για τα έργα των Ν.Π.Δ.Δ., τα οποία υπάγο¬ 
νται στην εποπτεία του ΥΕΘΑ, είναι το Τεχνικό Συμβούλιο του Μείζο- 
νος Σχηματισμού στην περιοχή του οποίου εδρεύει το Ν.Π.Δ.Δ., εφόσον 
η εποπτεία αυτού ασκείται μέσω ΓΕΣ, ή το Τεχνικό Συμβούλιο Έργων 
του αρμόδιο Γενικού Επιτελείου σε κάθε άλλη περίπτωση». 

2. Η παράγραφος 4 του αυτού άρθρου 5 αντικαθίσταται ως ακολού¬ 
θως: 

«4. Στις συνεδριάσεις των Τεχνικών Συμβουλίων παρίσταταί χωρίς 
ψήφο ο αρμόδιος τμηματάρχης ή ο νόμιμος αναπληρωτής του της οι¬ 
κείας Διεύθυνσης ή Υπηρεσίας Έργων ΓΕΣ, ΓΕΝ, ΓΕΑ, ανάλογα με το 
θέμα που συζητείται, ή τα αντίστοιχα με αυτούς όργανα των Σχηματι¬ 
σμών, Υπηρεσιών, Αρχών ή Ν.Π.ΔΦ.Δ.». 

3. Η παράγραφος 9 του αυτού άρθρου 5 καταργείται. 

4. Οι παράγραφοι 10, 11, 12, 13 και 14 αριθμούνται ως παράγρα¬ 
φοι 9, 10, 11, 12 και 13 αντίστοιχα. 

5. Η ως άνω αριθμούμενη ως παράγραφος 10 του αυτού άρθρου 5 
αντικαθίσταται ως ακολούθως: 

«10. Όταν πρόκειται για ειδικά ζητήματα όπως είναι θέματα νομικής 
φύσης και θέματα που αφορούν έργα σημαντικά ή τεχνικά πολύπλοκα ή 
εξειδικευμένης τεχνολογίας που απαιτούν ειδικές επιστημονικές γνώ¬ 
σεις ή εμπειρία, μπορεί να ορισθούν στα Συμβούλια μέχρι τέσσερα έκτα¬ 
κτα μέλη με ψήφο, με απόφαση του Υπουργού Εθνικής Άμυνας, ο Νο¬ 
μικός Σύμβουλος του ΥΕΘΑ, μέλη του διδακτικού - ερευνητικού προ¬ 
σωπικού Ανωτάτων Εκπαιδευτικών Ιδρυμάτων, ειδικοί επιστήμονες 
και ειδικοί Αξιωματικοί». 

6. Η περίπτωση α της ως άνω αριθμούμενης ως παραγράφου 13 του 
αυτού άρθρου 5 αντικαθίσταται ως ακολούθως: 

«α) Αποτελείται από τους Προέδρους των Τεχνικών Συμβουλίων των 
τριών Κλάδων των Ενόπλων Δυνάμεων, του Διευθυντές των αντιστοί¬ 
χων Διευθύνσεων Έργων ή Γ ραφείων Έργων ΓΕΣ, ΓΕΝ, ΓΕΑ και τον 
Διευθυντή του Γραφείου Υποδομής ΓΕΕΘΑ ή τους νόμιμους αναπλη¬ 
ρωτές τους, όπως και το Νομικό Σύμβουλο του ΥΕΘΑ, οσάκις απαιτεί¬ 
ται κατά την κρίση του Προέδρου του Συμβουλίου, ο οποίος μετέχει χω¬ 


ρίς ψήφο. Πρόεδρος του Συμβουλίου είναι ο ανώτερος ή ο αρχαιότερος 
από τους Προέδρους. Καθήκοντα Γραμματέα εκτελεί μόνιμός ή έφεδρος 
κατώτερος τεχνικός Αξιωματικός, ο οποίος ορίζεται με διαταγή του Αρ¬ 
χηγού του Γενικού Επιτελείου Εθνικής Άμυνας. 

Άρθρο 3. 

Η παράγραφος 1 του άρθρου 6 του αυτού Π.Δ. 378/1987 (αντικαθί¬ 
σταται ως ακολούθως: 

«1. Για αιτήσεις θεραπείας που υποβάλλονται σύμφωνα με το άρθρο 
12 του ν. 1418/84, για διαφορές που προκύπτουν κατά την εκτέλεση 
των έργων, στα οποία αναφέρεται το παρόν ΠΔ, αποφαίνεται ο Υπουρ¬ 
γός Εθνικής Άμυνας ή τα όργανα που έχουν εξουσιοδοτηθεί γι’ αυτό, 
μετά από γνώμη των αρμοδίων Τεχνικών Συμβουλίων Έργων». 

Άρθρο 4. 

Το πρώτο εδάφιο της παραγράφου 3 του άρθρου 12 του αυτού ΠΔ 
378/1987 αντικαθίσταται ως ακολούθως: 

«Στις δημοπρασίες για την ανάδειξη αναδόχου εκτέλεσης των παρα¬ 
πάνω έργων, οι εργοληπτικές επιχειρήσεις ΜΕΕΠ ή επιχειρήσεις εγγε¬ 
γραμμένες στα Νομαρχιακά Μητρώα που συμμετέχουν πρέπει να είναι 
εγγεγραμμένες και σε ειδικούς πίνακες για την ανάληψη τέτοιων έρ¬ 
γων, που τηρούνται στο Υπουργείο Εθνικής Άμυνας». 

Άρθρο 5. 

1. Η περίπτωση ε της παραγράφου 8 του άρθρου 17 του αυτού Π.Δ. 
378/1987 αντικαθίσταται ως ακολούθως: 

«ε) Επί των ενστάσεων αποφ ασί ζει ο Διοικη τής του Σχηματισμούς 
στον οποίο υπάγεται η Μονάδα Κατασκευής, μετά από γνώμη του Τε¬ 
χνικού Συμβουλίου του Σχηματισμού». 

2. Οι περιπτώσεις α και β της παραγράφου 9 του αυτού άρθρου 17 
αντικαθίστανται ως ακολούθως: 

«α) Οι εργασίες που πρόκειται να καταστούν αφανείς κατά την παρα¬ 
λαβή του έργου παραλαμβάνονται, όταν είναι ακόμη εμφανείς, από την 
Επιτροπή αφανών εργασιών, η οποία αποτελείται από τον επιβλέποντα 
και ένα Αξιωματικό ή τεχνικό υπάλληλο της Μονάδας που εκτελεί το 
έργο, ή άλλης Μονάδας και συγκροτείται από την Μονάδα ή την Προι- 
σταμένη Αρχή, αν το δεύτερο μέλος είναι άλλης Μονάδας. 

β) Η προσωρινή παραλαβή ενεργείται μέσα σε τρεις (3) μήνες από το 
βεβαιωμένο πέρας του έργου». 

Άρθρο 6. 

Έναρξη Ισχύος 

Η ισχύς του διατάγματος αυτού αρχίζει από τη δημοσίευσή του στην 
Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 6 Σεπτεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

.. ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΠΕΡΙΒΑΛΛΟΝΤΟΣ. ΧΩΡ/ΞΙΑΣ & ΔΗΜ. ΕΡΓΩΝ 

ΑΛΕΞ ΠΑΠΑΔΟΓΓΌΝΑΣ ΑΧΙΛΛΕΑΣ ΚΑΡΑΜΑΝΛΗΣ 
- ψ - 

ΠΡΑΞΕΙΣ ΥΠΟΥΡ ΓΙΚΟΥ Σ ΥΜΒΟΥΛΙΟΥ 

- ( 5 ) 

Πράξη 105 της 5 Σεπτεμβρίου 1990 

Παραχώρηση, κατά—χρήση, στο Ταμείο Εθνικής Άμυνας 

(Τ.ΕΘ.Α.), κοινόχρηστης έκτασης 284.821 τ.μ. του αγροκτήματος 

Ζυγού Ν. Ξάνθης. 

-- . ΤΟ ΥΠΟΥΡΓΙΚΟ ΣΥΜΒΟΥΛΙΟ - 

Έχοντας υπόψη: 

α. Τις διατάξεις του άρθρου 6 του ν. 944/79 «περί ρυθμίσεως θεμά¬ 
των και διαθέσεως των αποστραγγισθεισών γαιών ελών Λυσιμαχίας 
και Τριχωνίδος και άλλων τινών διατάξεων». 

β. Την αριθ. 174761/31.7.90 εισήγηση του Υπουργού Γεωργίας, 
για παραχώρηση, κατά χρήση, στο Ταμείο Εθνικής Άμυνας (Τ.ΕΘ.Α.) 
του αριθ. 578ν κοινοχρήστου τεμαχίου ΟΔ 1930, έκτασης 284.821 
τ.μ. του αγροκτήματος Ζυγού, Κοινότητας Διομήδειας Ν. Ξάνθης, 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


το οποίο ήδη από το έτος 1948 χρησιμοποιείται ως διάδρομος προσγεί¬ 
ωσης αεροσκαφών, αποφασίζει: 

Την παραχώρηση, κατά χρήση, στο Ταμείο Εθνικής Άμυνας (Τ.ΕΘ.Α.) 
του αριθ. 578ν κοινοχρήστου τεμαχίου ΟΔ 1930, έκτασης 284.821 τ.μ. 
του αγροκτήματος Ζυγού, Κοινότητας Διομήειας Ν. Ξάνθης, για τη χρησι¬ 
μοποίησή του ως διαδρόμου προσγείωσης αεροσκαφών. 

Η παραχώρηση της παραπάνω έκτασης τελεί υπό τον όρο της «ανάκλησης, 
σε περίπτωση που «αλλάξει ο σκοπός για τον οποίο παραχωρείται. 

Η πριάξη αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Οι Αντιπρόεδροι Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 
" ΕΥΑΓΓΕΛΟΣ ΒΟΛΟΥΔΑΚΗΣ 
. - ψ, - 

(6) 

Πράξη 108 της 5 Σεπτεμβρίου 1990 
Συμπλήρωση, της Πράξης του Υπουργικού Συμβουλίου αριθ. 100/ 
1 22.8.1990 «Σύσταση Επιτροπής από Γενικούς Γραμματείς Υπουρ¬ 

γείων για την επίλυση των προβλημάτων που αντιμετωπίζουν τα 
άτομα με ειδικές ανάγκες. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 8 παρ. 4 εδ. γ’ του ν. 1558/1985 «Κυ¬ 


βέρνηση και Κυβερνητικά Όργανα». 

β. Την Πράξη του αριθ. 100/22.8.1990 «Σύσταση Επιτροπής από 
Γενικούς Γραμματείς Υπουργείων για την επίλυση των προβλημάτων 
που αντιμετωπίζουν τα άτομα με ειδικές (ανάγκες». 

γ. Την αριθ. ΕΜΠ 1174/3.9.1990 εισήγηση της Υπουργού 
Υγείας, Πρόνοιας και Κοινωνικών Ασφαλίσεων, αποφασίζει: 

Τη Συμπλήρωση της Πράξης του αριθ. 100/22.8.1990 «Σύσταση 
Επιτροπής από Γενικούς Γραμματείς Υπουργείων για την επίλυση των 
προβλημάτων που αντιμετωπίζουν τα άτομα με ειδικές ανάγκες» και 
ορίζει όπως, στην παραπάνω Επιτροπή, συμμετέχει και ο Γενικός 
Γραμματέας του Υπουργείου Εργασίας. 

Η πράξη αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Οι Αντιπρόεδροι Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




